
Parlamentul României

Camera Deputaţilor
Comisia pentru apărare, ordine                                                Bucureşti, 24.02.2004

publică şi siguranţă naţională                                                   P.L.X-749/2004                                                                  

Nr.32/58/2004

RAPORT

asupra proiectului de Lege pentru aprobarea participării României la Grupul Australia pentru controlul exporturilor în vederea neproliferării                          armelor chimice şi biologice 
1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege pentru aprobarea participării României la Grupul Australia pentru controlul exporturilor în vederea neproliferării armelor chimice şi biologice, trimis cu adresa nr. P.L. X-749 din 3 februarie 2004 şi înregistrat sub nr.32/58 din 4 februarie 2004.

  Consiliul Legislativ, cu nr. 1450/14.10.2003, a avizat favorabil, acest proiect de lege, cu unele observaţii şi propuneri.

   Comisia pentru politică externă, Comisia pentru buget, finanţe şi bănci şi Comisia juridică de disciplină şi imunităţi, cu nr. 33/PL-X 749 din 4 februarie 2004, nr. 31 din 10 februarie 2004 şi, respectiv, nr. 31/PL- X 749 din 9 februarie 2004 avizează favorabil acest proiect de lege în forma adoptată de Senat.
Proiectul de lege urmăreşte, prin aprobarea participării ţării noastre la Grupul Australia, limitarea extinderii armelor chimice şi biologice, prin controlul exporturilor de precursori, microorganisme şi agenţi pentru fabricarea acestor arme, precum şi a echipamentelor necesare producerii armelor chimice, respectiv biologice.  
2. Proiectul de lege face parte din categoria legilor ordinare şi se adoptă în conformitate cu art. 76 alin. (2) din Constituţia României.
3. La lucrările comisiei au fost prezenţi un număr de 19 deputaţi, din totalul de 27 membrii ai comisiei.

La dezbaterea proiectului de lege au participat ca invitaţi, în conformitate cu prevederilor art. 51 şi 52 din Regulamentul Camerei Deputaţilor, doamna Nineta Bărbulescu, Director ANCEX , gl.(r) Ştefan Dogaru, reprezentant ANCEX, Lucian Ivan, şef serviciu ANCEX.
4. Proiectul de lege, potrivit art. 75 din Constituţie şi art. 86 din Regulamentul Camerei Deputaţilor, este de competenţa decizională a Camerei Deputaţilor.


În urma dezbaterii, în şedinţa din 24 februarie 2004, comisia a hotărât avizarea favorabilă a proiectului de Lege pentru aprobarea participării României la Grupul Australia pentru controlul exporturilor în vederea neproliferării armelor chimice şi biologice, în forma adoptată de Senat.
VICEPREŞEDINTE,

Marcu TUDOR

Red.consult. Roxana Rus

Red.s.c. Anca Barb

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea participării României la Grupul Australia pentru controlul exporturilor în vederea neproliferării armelor chimice şi biologice, trimis cu adresa nr. P.L. X-749 din 3 februarie 2004 şi înregistrat sub nr.32/58 din 4 februarie 2004.


În raport de obiectul şi conţinutul său, proiectul de lege face parte din categoria legilor ordinare.

VICEPREŞEDINTE,

Marcu TUDOR

